Autoritățile din Florida, în alertă după tragedia din Miami. Un bloc cu 3 etaje a fost evacuat din motive de siguranță.
Un bloc cu 3 etaje din Florida a fost evacuat din motive de siguranță. Clădirea are probleme la sistemul de pardoseală și la un perete exterior. Blocul are 24 de apartamente, dintre care 11 sunt nelocuite.
După tragedia din Miami, unde o clădire cu 12 etaje s-a prăbușit, autoritățile din Florida au început să evacueze locatarii din alte blocuri considerate nesigure.Oamenii care locuiau în aceste clădiri s-au trezit că brusc nu mai au unde să stea. Este și cazul lui Jeffrey Gibson, veteran din marina americană, care a fost nevoit să doarmă în mașină alături de pisica lui, după ce pompierii au restricționat accesul în bloc."Aproape că sună ca un pasaj din Biblie, știi? "Nu îți construi castelul pe nisip", și fix așa sunt construite o mulțime de clădiri din Miami Beach. Deci cred că va veni un mare efect de domino în viitorul apropiat", a spus Jeffrey Gibson.Îți amintesc că echipele de salvare au găsit 24 de morți sub dărâmăturile clădirii prăbușite pe 24 iunie în Miami, iar alte 121 de persoane încă sunt dispărute.